title: 2008/572/EB: 2008 m. liepos 8 d. Tarybos sprendimas dėl Regionų komiteto Portugalijai atstovaujančio nario skyrimo

text:
11.7.2008

               LT

               Europos Sąjungos oficialusis leidinys

               L 183/35

      TARYBOS SPRENDIMAS

   2008 m. liepos 8 d.
   dėl Regionų komiteto Portugalijai atstovaujančio nario skyrimo
   (2008/572/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Portugalijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Atsistatydinus António Paulino DA SILVA PAIVA tapo laisva viena Regionų komiteto nario vieta,

         NUSPRENDĖ:
   1 straipsnis
   Regionų komiteto nariu likusiam kadencijos laikui iki 2010 m. sausio 25 d. skiriamas:
   Carlos Alberto PINTO, Presidente da Câmara Municipal da Colvilhã.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. liepos 8 d.

            Tarybos vardu

            Pirmininkė

         C. LAGARDE

      (1)  OL L 56, 2006 2 25, p. 75.


title: 2011/580/ES: 2011 m. gegužės 10 d. Europos Parlamento sprendimas dėl Europos maisto saugos tarnybos 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/162

         EUROPOS PARLAMENTO SPRENDIMAS
   2011 m. gegužės 10 d.
   dėl Europos maisto saugos tarnybos 2009 finansinių metų biudžeto įvykdymo patvirtinimo
   (2011/580/ES)
   EUROPOS PARLAMENTAS,
   atsižvelgdamas į Europos maisto saugos tarnybos 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos maisto saugos tarnybos 2009 finansinių metų galutinių metinių ataskaitų kartu su Tarnybos atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 178/2002, įsteigiantį Europos maisto saugos tarnybą (3), ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0146/2011),

               1.

               patvirtina Europos maisto saugos tarnybos vykdomajam direktoriui, kad Tarnybos 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 108.

      (2)  OL L 248, 2002 9 16, p. 1.

      (3)  OL L 31, 2002 2 1, p. 1.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/163

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos maisto saugos tarnybos 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos maisto saugos tarnybos 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos maisto saugos tarnybos 2009 finansinių metų galutinių metinių ataskaitų kartu su Tarnybos atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 178/2002, įsteigiantį Europos maisto saugos tarnybą (3), ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0146/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               B.

               kadangi 2010 m. gegužės 5 d. Parlamentas patvirtino Europos maisto saugos tarnybos vykdomajam direktoriui, kad Tarnybos 2008 finansinių metų biudžetas įvykdytas (5), ir savo prie biudžeto įvykdymo patvirtinimo pridėtoje rezoliucijoje, inter alia:

                           —

                           pažymėjo, kad jau trečius metus iš eilės Audito Rūmai nustatė, kad asignavimai buvo perkelti į kitus metus (23 % 2008 m. biudžeto buvo perkelta į 2009 m., 16 % 2007 m. biudžeto – į 2008 m. ir 20 % 2006 m. biudžeto – į 2007 m.),

                           —

                           atkreipė dėmesį į tai, kad buvo įgyvendintos 20 iš 25 Vidaus audito tarnybos (VAT) ir Vidaus audito struktūros (VAS) rekomendacijų (80 %),

                           —

                           atkreipė dėmesį į tai, kad 2008 m. spalio mėn. buvo pradėta antroji darbuotojų apklausa siekiant įvertinti darbo sąlygas Tarnyboje;

               C.

               kadangi Tarnybos 2009 finansinių metų biudžetas buvo 71 400 000 EUR, t. y. 7,5 % didesnis nei 2008 finansiniais metais;

      Veikla

               1.

               pažymi, kad Tarnybos 2009 m. biudžetas sudarė 71 400 000 EUR, palyginti su ankstesnių metų 66 400 000 EUR biudžetu;

               2.

               pabrėžia, kad 2009 m. biudžeto sudarymo procedūros metu biudžeto valdymo institucija nustatė bendrą 4 546 000 EUR Tarnybos biudžeto rezervą; džiaugiasi tuo, kad 2 000 000 EUR iš į minėtą rezervą įrašytos sumos leista panaudoti 2009 m. lapkričio mėnesį, kad būtų įgyvendinti Tarnybos IT plėtros ir infrastruktūros projektai, nes Tarnyba pateikė atitinkamam komitetui darbuotojų nuomonės tyrimo, kuris buvo leidimo panaudoti rezervo lėšas sąlyga, rezultatus;

               3.

               be to, atkreipia dėmesį į tai, kad kita rezervo lėšų dalis buvo skirta tai pačiai politikos sričiai siekiant prisidėti prie veiksmingos reakcijos į H1N1 pandemiją priemonių; žino, kad Tarnyba neprašė šių lėšų įdarbinimo procedūroms, nes šios procedūros buvo atidėtos iki 2010 m.;

               4.

               džiaugiasi, kad Tarnyba lentelėje, pridėtoje prie Audito Rūmų 2009 m. ataskaitos, pateikė operacijų, atliktų 2009 m. ir 2008 m., palyginimą, kad biudžeto įvykdymą tvirtinanti institucija galėtų veiksmingiau įvertinti Tarnybos veiklą skirtingais metais; džiaugiasi tuo, kad išaugo Tarnybos teminių leidinių skaičius ir politikos apžvalgos apimtis;

               5.

               pastebi, kad Tarnyba nustatė diferencijuotus asignavimus, skirtus 2009 m. dotacijoms mokslui ir mokslinio bendradarbiavimo projektams, taigi reikėjo panaikinti 6 000 000 EUR mokėjimų asignavimų; rekomenduoja Tarnybai stiprinti biudžeto procesų, susijusių su diferencijuotais asignavimais, planavimą ir stebėseną;

               6.

               pabrėžia, kad Tarnyba privalo užtikrinti, jog jos konsultacijos būtų geros kokybės ir nepriklausomos siekiant užtikrinti atitiktį Sąjungos saugos standartams, taip pat užtikrinti aukštą mokslinių tyrimų lygį ir nepriklausomumą sprendžiant visas problemas, kurios daro tiesioginį ar netiesioginį poveikį maistui ir maisto saugai bei augalų apsaugai; rekomenduoja, ypač skaidrumo tikslais, priemones, kurios padėtų toliau skatinti taikyti Tarnybos darbuotojų ir Tarnyboje dirbančių ekspertų interesų deklaravimo vidaus taisykles ir stebėti, kaip jų laikomasi;

               7.

               ragina Audito Rūmus atlikti Tarnybos veiklos auditą;

      Biudžeto ir finansų valdymas

               8.

               ragina Tarnybą stiprinti biudžeto procesus, susijusius su diferencijuotais asignavimais, ir jų daugiamečio įgyvendinimo planavimą bei stebėseną; pažymi, kad Audito Rūmai nustatė, kad reikėjo panaikinti 6 000 000 EUR (75 %) diferencijuotų asignavimų, skirtų dotacijoms mokslui ir mokslinio bendradarbiavimo projektams, iš kurių 3 100 000 EUR buvo lėšos, kurios buvo paskirtos viršijant Tarnybos nurodytus poreikius; nepaisydamas to, džiaugiasi Tarnybos ketinimu imtis priemonių remiantis savo patirtimi, įgyta 2009 m., t. y. pirmaisiais metais, kuriais pradėta įgyvendinti mokslinio bendradarbiavimo projektams skirtų diferencijuotų asignavimų koncepcija;

               9.

               be to, ragina Tarnybą pagerinti savo biudžeto valdymą, kad būtų sumažintos didelės perkėlimų sumos; iš esmės pabrėžia, kad jau ketvirtus metus iš eilės Audito Rūmai nustatė, kad asignavimai buvo perkelti į kitus metus (13 % 2009 m. biudžeto buvo perkelta į 2010 m., 23 % 2008 m. biudžeto – į 2009 m., 16 % 2007 m. biudžeto – į 2008 m. ir 20 % 2006 m. biudžeto – į 2007 m.); ypač pažymi, kad iš šios padėties matyti, kad esama Tarnybos sutarčių valdymo ir ataskaitų bei išlaidų ataskaitų teikimo stebėsenos trūkumų;

               10.

               apgailestauja, kad trečius metus iš eilės Audito Rūmai nurodė, kad reikėjo panaikinti iš ankstesnių metų perkeltus einamajai veiklai skirtus asignavimus (19 % iš 2008 m. perkeltų einamajai veiklai skirtų asignavimų, 37 % iš 2007 m. perkeltų einamajai veiklai skirtų asignavimų ir 26 % iš 2006 m. perkeltų einamajai veiklai skirtų asignavimų); primygtinai ragina Tarnybą pakeisti šią padėtį ir informuoti Audito Rūmus apie priemones, kurių buvo imtasi;

               11.

               be to, pažymi, kad Audito Rūmai pranešė apie 2009 m. darbo programos įgyvendinimo sunkumus; atitinkamai ragina Tarnybą imtis reikalingų priemonių, kad šie trūkumai būtų pašalinti;

      Vidaus auditas

               12.

               pripažįsta, kad Tarnyba perdavė už biudžeto įvykdymo patvirtinimą atsakingai institucijai Tarnybos vykdomojo direktoriaus parengtą ataskaitą, kurioje apibendrintai pateikiamas VAT rekomendacijos turinys, kaip nurodyta Finansinio pagrindų reglamento 72 straipsnio 5 dalyje; nepaisant to, yra ypač susirūpinęs, kad iš 48 rekomendacijų viena laikoma visų svarbiausia, 27 – labai svarbiomis ir 20 – svarbiomis, tačiau biudžeto įvykdymą tvirtinančiai institucijai nebuvo pateikta jokios informacijos apie šių rekomendacijų turinį; atitinkamai ragina Tarnybos vykdomąjį direktorių pateikti šią informaciją;

               13.

               patvirtina iš Tarnybos gautą informaciją, kad per paskutinį 2009 m. ketvirtį VAT atliko išsamų audito rizikos vertinimą, kad nustatytų audito prioritetus bei parengtų kitų trejų metų VAT audito planą, 2009 m. interesų deklaracijų auditą ir įdarbinimo auditą;

               14.

               mano, kad 2006 m. Tarnybos sukurtas audito komitetas atlieka svarbų vaidmenį padėdamas valdančiajai tarybai ir užtikrindamas, kad VAT ir VAS darbas būtų tinkamai atliktas ir į jį deramai atsižvelgtų valdančioji taryba ir vykdamasis direktorius; taigi mano, kad šios Tarnybos audito komitetas galėtų būti pavyzdys kitoms agentūroms;

               15.

               pakartoja savo raginimą Tarnybai interesų konflikto atveju imtis tinkamų priemonių; ragina Tarnybą inicijuoti apklausą apie galimus žymiausių mokslininkų, valdybos ir komisijos narių interesų konfliktus taip, kad būtų įmanoma laiku nustatyti galimus interesų deklaravimo praleidimus ir imtis veiksmų;

               16.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 108.

      (2)  OL L 248, 2002 9 16, p. 1.

      (3)  OL L 31, 2002 2 1, p. 1.

      (4)  OL L 357, 2002 12 31, p. 72.

      (5)  OL L 252, 2010 9 25, p. 155.

      (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 1982 m. birželio 24 d. Tarybos sprendimas dėl Konvencijos dėl Reino apsaugos nuo cheminės taršos IV priedo papildymo

text:
Svarbus teisinis pranešimas

|

31982D0460

Oficialusis leidinys L 210 , 19/07/1982 p. 0008 - 0009 specialusis leidimas suomių kalba: skyrius 11 tomas 10 p. 0116  specialusis leidimas ispanų kalba: skyrius 15 tomas 3 p. 0213  specialusis leidimas švedų kalba: skyrius 11 tomas 10 p. 0116  specialusis leidimas portugalų kalba skyrius 15 tomas 3 p. 0213

		Tarybos sprendimas1982 m. birželio 24 d.dėl Konvencijos dėl Reino apsaugos nuo cheminės taršos IV priedo papildymo(82/460/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1997 m. liepos 25 d. Tarybos sprendimu 77/586/EEB [4] Europos ekonominė bendrija sudarė Konvenciją dėl Reino apsaugos nuo cheminės taršos (toliau – "Cheminės taršos konvencija") ir 1963 m. balandžio 29 d. Berne pasirašyto Susitarimo dėl Reino apsaugos nuo taršos tarptautinės komisijos (toliau – "tarptautinė komisija") papildomą susitarimą,kadangi pagal Cheminės taršos konvencijos 5 straipsnį tarptautinė komisija, atlikdama konvencijos IV priedo pakeitimus, turi pasiūlyti kai kurių cheminių medžiagų išleidimo į Reino upės baseino paviršinius vandenis ribines vertes; kadangi remiantis Cheminės taršos konvencijos 14 straipsniu, kad šie pakeitimai įsigaliotų, juos turi vienbalsiai priimti Susitariančiosios Šalys;kadangi tarptautinė komisija parengė rekomendaciją dėl gyvsidabrio ribinių verčių, papildančią Cheminės taršos konvencijos IV priedą;kadangi pageidautina, kad Bendrija, kaip Cheminės taršos konvencijos Susitariančioji Šalis, priimtų pirmiau minėtą rekomendaciją,NUSPRENDĖ:1 straipsnisEuropos ekonominės bendrijos vardu priimama Reino apsaugos nuo taršos tarptautinės komisijos rekomendacija, papildanti 1976 m. gruodžio 3 d. Bonoje pasirašytos Konvencijos dėl Reino apsaugos nuo cheminės taršos IV priedą.Rekomendacijos tekstas pridedamas prie šio sprendimo.2 straipsnisTarybos pirmininkas Cheminės taršos konvencijoje nustatyta tvarka praneša Šveicarijos Konfederacijos Vyriausybei apie 1 straipsnyje nurodytos rekomendacijos priėmimą.Priimta Liuksemburge, 1982 m. birželio 24 d.Tarybos varduPirmininkasF. Aerts[1] OL C 180, 1980 7 18, p. 10.[2] OL C 291, 1980 11 10, p. 57.[3] OL C 348, 1980 12 31, p. 1.[4] OL L 240, 1977 9 19, p. 35.--------------------------------------------------Reino apsaugos nuo taršos tarptautinės komisijos rekomendacija, papildanti 1976 m. gruodžio 3 d. Bonoje pasirašytos Konvencijos dėl Reino apsaugos nuo cheminės taršos IV priedąReino apsaugos nuo taršos tarptautinė komisija,atsižvelgdama į 1976 m. gruodžio 3 d. Bonoje pasirašytą Konvenciją dėl Reino apsaugos nuo cheminės taršos,ypač atsižvelgdama į jos 3, 4, 5 ir 14 straipsnius,siūlo Konvencijos Susitariančiosioms Šalims papildyti 1976 m. gruodžio 3 d. konvencijos IV priedą šiomis nuostatomis dėl gyvsidabrio:RIBINĖS VERTĖS(5 straipsnis)Medžiaga arba medžiagų grupė | Kilmė | Medžiagos didžiausios koncentracijos ribinė vertė | Medžiagos didžiausio kiekio ribinė vertė | Terminas, taikomas esamiems išleidimams | Pastabos |Gyvsidabris | Chloro šarminės elektrolizės pramonės įmonės | Gyvsidabrio didžiausios koncentracijos ribinės vertės skaičiuojamos gyvsidabrio didžiausio kiekio ribines vertes padalijus iš vandens kiekio, reikalingo vienai tonai chloro gamybos pajėgumų | Mėnesio vidutinė ribinė vertė: 0,5 gramo gyvsidabrio vienai tonai chloro gamybos pajėgumų,Dienos vidutinė ribinė vertė: 2 gramai gyvsidabrio vienai tonai chloro gamybos pajėgumų. | 1983 m. liepos 1 d. | Pirmesnėse skiltyse nustatytos ribinės vertės taikomos gyvsidabriui, gaunamam iš gamybinės veiklos, todėl jų turi būti laikomasi išleidžiant medžiagas iš gamybos įrenginių.Dėl matavimo, analizės ir mėginių ėmimo metodų žr. 1979 m. gruodžio 28 d. tarptautinės komisijos rekomendaciją. |Pagal Konvencijos 14 ir 19 straipsnius, pirmiau pateikiamoje lentelėje nustatytos priemonės įsigalioja po to, kai jas vienbalsiai priima Konvencijos Susitariančiosios Šalys. Susitariančiosios Šalys praneša apie šių priemonių priėmimą Šveicarijos Konfederacijos Vyriausybei, kuri patvirtina, kad pranešimą gavo.--------------------------------------------------


title: 2013 m. liepos 3 d. Tarybos sprendimas 2013/355/BUSP, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES BAM Rafah) įsteigimo ir pratęsiamas jų galiojimo terminas

text:
4.7.2013

               LT

               Europos Sąjungos oficialusis leidinys

               L 185/16

         TARYBOS SPRENDIMAS 2013/355/BUSP
   2013 m. liepos 3 d.
   kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES BAM Rafah) įsteigimo ir pratęsiamas jų galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. lapkričio 25 d. Taryba priėmė Bendruosius veiksmus 2005/889/BUSP (1);

               (2)

               2012 m. birželio 25 d. Taryba priėmė Sprendimą 2012/332/BUSP (2), kuriuo iš dalies keičiami Bendrieji veiksmai 2005/889/BUSP ir jų galiojimo terminas pratęsiamas iki 2013 m. birželio 30 d.;

               (3)

               2013 m. birželio 7 d. Politinis ir saugumo komitetas rekomendavo pratęsti Europos Sąjungos pasienio pagalbos misiją Rafah perėjimo punktui (ES BAM Rafah) dar 12 mėnesių iki 2014 m. birželio 30 d.;

               (4)

               ES BAM Rafah turėtų būti pratęsta nuo 2013 m. liepos 1 d. iki 2014 m. birželio 30 d. remiantis dabartiniais jos įgaliojimais;

               (5)

               ES BAM Rafah bus vykdoma tokiomis aplinkybėmis, kurios gali pablogėti ir galėtų trukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2005/889/BUSP iš dalies keičiami taip:

               1)

               5 straipsnis iš dalies keičiamas taip:

                           a)

                           įterpiama ši dalis:
                           „1a.   Misijai atstovauja misijos vadovas. Misijos vadovas gali misijos darbuotojams savo bendra atsakomybe suteikti įgaliojimus vykdyti personalo ir finansų reikalų valdymo užduotis.“;

                           b)

                           4 dalis išbraukiama;

               2)

               8 straipsnio 3 dalis pakeičiama taip:
               „3.   Tarptautinio ir vietos personalo įdarbinimo sąlygos ir teisės bei pareigos nustatomos sutartyse, kurios turi būti sudarytos tarp ES BAM Rafah ir atitinkamo darbuotojo.“;

               3)

               įterpiamas šis straipsnis:
               „12a straipsnis
               Teisinės priemonės
               ES BAM Rafah turi teisę pirkti paslaugas ir prekes, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti turtą ir juo disponuoti, vykdyti savo įsipareigojimus ir būti teismo proceso šalimi, kaip to reikia šiems bendriesiems veiksmams įgyvendinti.“;

               4)

               13 straipsnis pakeičiamas taip:
               „13 straipsnis
               Finansinės priemonės
               1.   Orientacinė finansavimo suma, skirta su ES BAM Rafah susijusioms išlaidoms padengti laikotarpiu nuo 2005 m. lapkričio 25 d. iki 2011 m. gruodžio 31 d., yra 21 570 000 EUR.
               Orientacinė finansavimo suma, skirta su ES BAM Rafah susijusioms išlaidoms padengti laikotarpiu nuo 2012 m. sausio 1 d. iki 2012 m. birželio 30 d., yra 970 000 EUR.
               Orientacinė finansavimo suma, skirta su ES BAM Rafah susijusioms išlaidoms padengti laikotarpiu nuo 2012 m. liepos 1 d. iki 2013 m. birželio 30 d., yra 980 000 EUR.
               Orientacinė finansavimo suma, skirta su ES BAM Rafah susijusioms išlaidoms padengti laikotarpiu nuo 2013 m. liepos 1 d. iki 2014 m. birželio 30 d., yra 940 000 EUR.
               2.   Visos išlaidos tvarkomos pagal Sąjungos bendrajam biudžetui taikomą tvarką ir taisykles. Finansiškai misijoje dalyvaujančių trečiųjų valstybių, priimančiųjų šalių ir, jei to reikia misijos veiklai, kaimyninių šalių nacionaliniams subjektams leidžiama dalyvauti konkursuose dėl sutarčių sudarymo.
               3.   ES BAM Rafah yra atsakinga už misijos biudžeto įvykdymą. Tuo tikslu misija pasirašo susitarimą su Komisija.
               4.   ES BAM Rafah atsako už visas pretenzijas ir įsipareigojimus, atsirandančius vykdant įgaliojimus nuo 2013 m. liepos 1 d., išskyrus visas pretenzijas, susijusias su misijos vadovo sunkiu nusižengimu, už kurį atsakomybė tenka jam.
               5.   Finansinės priemonės turi atitikti pavaldumo tvarką, kaip numatyta 4, 4a ir 5 straipsniuose, ir ES BAM Rafah misijos veiklos reikalavimus, įskaitant įrangos suderinamumą ir jos grupių sąveiką.
               6.   Išlaidos laikomos atitinkančiomis reikalavimus nuo šių bendrųjų veiksmų įsigaliojimo dienos.“;

               5)

               16 straipsnio 2 dalis pakeičiama taip:
               „Jų galiojimas baigiasi 2014 m. birželio 30 d.“;

               6)

               17 straipsnis išbraukiamas.

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.

      Priimta Briuselyje 2013 m. liepos 3 d.

            Tarybos vardu

            Pirmininkas

         L. LINKEVIČIUS

      (1)  OL L 327, 2005 12 14, p. 28.

      (2)  OL L 165, 2012 6 26, p. 71.


title: 2016 m. gegužės 23 d. Tarybos sprendimas (ES) 2016/838 dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo sudarymo Europos Sąjungos vardu

text:
28.5.2016

               LT

               Europos Sąjungos oficialusis leidinys

               L 141/26

         TARYBOS SPRENDIMAS (ES) 2016/838
   2016 m. gegužės 23 d.
   dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį, kartu su 218 straipsnio 6 dalies a punktu ir 218 straipsnio 8 dalies antra pastraipa, bei į 218 straipsnio 7 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2010 m. gegužės 10 d. Taryba įgaliojo Komisiją pradėti derybas su Gruzija dėl naujo Sąjungos ir Gruzijos susitarimo, kuris pakeistų Partnerystės ir bendradarbiavimo susitarimą (2), sudarymo;

               (2)

               tos derybos buvo sėkmingai baigtos ir Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimas (toliau – Susitarimas) buvo parafuotas 2013 m. lapkričio 29 d.;

               (3)

               vadovaujantis Tarybos sprendimu Nr. 2014/494/ES (3), Susitarimas buvo pasirašytas 2014 m. birželio 27 d., su sąlyga, kad bus sudarytas vėliau;

               (4)

               remiantis Sutarties dėl Europos Sąjungos veikimo 218 straipsnio 7 dalimi, tikslinga, kad Taryba įgaliotų Komisiją tvirtinti Susitarimo pakeitimus, kuriuos turi priimti Prekybos sudėties Asociacijos komitetas, kaip išdėstyta Susitarimo 408 straipsnio 4 dalyje, kaip siūlo Geografinių nuorodų pakomitetis pagal Susitarimo 179 straipsnį;

               (5)

               tikslinga nustatyti atitinkamas pagal Susitarimą saugomų geografinių nuorodų apsaugos procedūras;

               (6)

               Susitarimu neturėtų būti perduodamos teisės ar nustatomos prievolės, kuriomis būtų galima tiesiogiai remtis Sąjungos ar valstybių narių teismuose;

               (7)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimas (toliau – Susitarimas) (4).
   2 straipsnis
   Tarybos pirmininkas Sąjungos vardu pateikia Susitarimo 431 straipsnio 1 dalyje numatytą pranešimą (5).
   3 straipsnis
   Siekiant Susitarimo 179 straipsnio tikslų, Geografinių nuorodų pakomitečio sprendimais daromus Susitarimo pakeitimus Sąjungos vardu tvirtina Komisija. Jei suinteresuotosios šalys negali susitarti esant prieštaravimams, susijusiems su geografine nuoroda, Komisija priima poziciją, laikydamasi Europos Parlamento ir Tarybos reglamento (ES) Nr. 1151/2012 (6) 57 straipsnio 2 dalyje nustatytos tvarkos.
   4 straipsnis
   1.   Pagal Susitarimo IV antraštinės dalies 9 skyriaus 3 poskirsnį „Geografinės nuorodos“ saugomą pavadinimą gali naudoti bet kuris veiklos vykdytojas, prekiaujantis atitinkamą specifikaciją atitinkančiais žemės ūkio produktais, maisto produktais, vynais, aromatizuotais vynais ar spiritiniais gėrimais.
   2.   Vadovaudamosi Susitarimo 175 straipsniu, valstybės narės ir Sąjungos institucijos užtikrina Susitarimo 170–174 straipsniuose numatytą apsaugą, taip pat suinteresuotajai šaliai paprašius.
   5 straipsnis
   Susitarimu neperduodamos teisės ar nenustatomos prievolės, kuriomis būtų galima tiesiogiai remtis Sąjungos ar valstybių narių teismuose.
   6 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 23 d.

            Tarybos vardu

            Pirmininkė

         F. MOGHERINI

      (1)  2014 m. gruodžio 18 d. pritarimas (dar nepaskelbtas Oficialiajame leidinyje).

      (2)  Partnerystės ir bendradarbiavimo susitarimas tarp Europos Bendrijų bei jų valstybių narių ir Gruzijos (OL L 205, 1999 8 4, p. 3).

      (3)  2014 m. birželio 16 d. Tarybos sprendimas Nr. 2014/494/ES dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo pasirašymo Europos Sąjungos vardu ir laikino taikymo (OL L 261, 2014 8 30, p. 1).

      (4)  Susitarimas buvo paskelbtas Europos Sąjungos oficialiajame leidinyje (OL L 261, 2014 8 30, p. 4) kartu su sprendimu dėl jo pasirašymo.

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      (6)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų (OL L 343 2012 12 14, p. 1).


title: 2012/125/ES: 2012 m. vasario 28 d. Tarybos sprendimas, kuriuo skiriamas Audito Rūmų narys

text:
29.2.2012

               LT

               Europos Sąjungos oficialusis leidinys

               L 55/18

         TARYBOS SPRENDIMAS
   2012 m. vasario 28 d.
   kuriuo skiriamas Audito Rūmų narys
   (2012/125/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               Juan RAMALLO MASSANET kadencija baigiasi 2012 m. vasario 29 d.;

               (2)

               todėl reikėtų paskirti naują narį,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2012 m. kovo 1 d. iki 2018 m. vasario 28 d. Audito Rūmų nariu skiriamas Baudilio TOMÉ MUGURUZA.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. vasario 28 d.

            Tarybos vardu

            Pirmininkas

         N. WAMMEN

      (1)  2012 m. vasario 14 d. nuomonė (dar nepaskelbta Oficialiajame leidinyje).


title: 1978 m. birželio 6 d. Tarybos sprendimas, Bendrijos vardu priimantis Tarptautinės muitinės procedūrų supaprastinimo ir suderinimo Konvencijos tris priedus

text:
Svarbus teisinis pranešimas

|

31978D0528

Oficialusis leidinys L 160 , 17/06/1978 p. 0013 - 0024 specialusis leidimas suomių kalba: skyrius 2 tomas 2 p. 0114  specialusis leidimas graikų k.: skyrius 02 tomas 6 p. 0162  specialusis leidimas švedų kalba: skyrius 2 tomas 2 p. 0114  specialusis leidimas ispanų kalba: skyrius 02 tomas 4 p. 0266  specialusis leidimas portugalų kalba skyrius 02 tomas 4 p. 0266

		Tarybos sprendimas1978 m. birželio 6 d.Bendrijos vardu priimantis Tarptautinės muitinės procedūrų supaprastinimo ir suderinimo Konvencijos tris priedus(78/528/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos rekomendaciją,kadangi Sprendimu 75/199/EEB [1] Bendrija sudarė Tarptautinės muitinės procedūrų supaprastinimo ir suderinimo Konvenciją ir priėmė jos priedą dėl muitinės sandėlių;kadangi Bendrija gali priimti minėtos Konvencijos priedus, susijusius su muitinės formalumais, atliekamais prieš pateikiant prekių deklaraciją, laikinojo prekių saugojimo ir laisvųjų zonų priedus;kadangi nepaisant to rekomenduojama priimti šiuos priedus su konkrečiomis išlygomis tam, kad būtų atsižvelgiama į specialiuosius muitų sąjungos reikalavimus,NUSPRENDĖ:1 straipsnisBendrijos vardu priimami šie Tarptautinės muitinės procedūrų supaprastinimo ir suderinimo Konvencijos priedai:- A.1 priedas dėl muitinės formalumų prieš pateikiant prekių deklaraciją su išlygomis dėl 11 ir 21 standartų,- A.2 priedas dėl laikinojo prekių saugojimo su išlygomis dėl 10, 13 ir 21 rekomenduojamos praktikos,- F.1 priedas dėl laisvųjų zonų su išlyga dėl 21 standarto.Pirmiau minėtų priedų tekstai pridedami prie šio sprendimo.2 straipsnisKomisija praneša Muitinių bendradarbiavimo tarybos Generaliniam sekretoriatui apie 1 straipsnyje nurodytų priedų su išlygomis, minimomis tame straipsnyje, priėmimą.Priimta Liuksemburge, 1978 m. birželio 6 d.Tarybos varduPirmininkasK. B. Andersen[1] OL L 100, 1975 4 11, p. 1.--------------------------------------------------PRIEDASTARPTAUTINĖ MUITINĖS PROCEDŪRŲ SUPRASTINIMO IR SUDERINIMO KONVENCIJAA.1, A.2 ir F.1 priedaiA.1 PRIEDASPRIEDAS DĖL MUITINĖS FORMALUMŲ IKI PREKIŲ DEKLARACIJOS PATEKIMOĮVADASĮ šalį prekės gali būti įvežamos skirtingomis transporto rūšimis. Siekdamas apsaugoti biudžeto pajamas ir užtikrinti nacionalinės teisės aktų laikymąsi, vežėjas, įveždamas prekes į muitų teritoriją, privalo kuo anksčiau pristatyti muitinėms prekes ir transporto priemones, kuriomis gabenamos prekės. Prekių, įvežamų į muitų teritoriją, patikrinimui būtinos nuostatos didžia dalimi priklauso nuo šalies geografinės padėties ir kitų aplinkybių, tokių kaip pagrindinės transporto rūšys, kuriomis prekės įvežamos į šalį.Daugeliu atvejų muitinės įstaiga, į kurią pateikiamos prekės ir prekių deklaracija, yra toje vietoje, kur prekės yra įvežamos į muitų teritoriją; tačiau kitais atvejais ši muitinės įstaiga gali būti nutolusi tam tikru atstumu nuo minėtos vietos. Svarbiausia, kad muitinės galėtų kontroliuoti prekių gabenimą iki muitinės įstaigos, kurioje prekės pateikiamos muitinei.Muitinės interesai gali būti apsaugomi, nustatant taisyklėse vežėjo pareigas ir muitinėms atliekant transporto priemonių ir prekių, įvežtų į muitų teritoriją, fizinę priežiūrą.Svarbu, kad šios priemonės kiek įmanoma mažiau trukdytų tarptautinei prekybai. Dėl to reikėtų kiek įmanoma supaprastinti visus vežėjo turimus atlikti formalumus ir užtikrinti, kad visa su jais susijusi informacija būtų lengvai prieinama visiems suinteresuotiems asmenims.Šis priedas netaikomas prekėms, atgabentoms pagal muitinės procedūrą, pvz., tarptautinio muitinio tranzito atveju prekėms, siunčiamoms paštu arba gabenamoms keleivių bagaže ar laikinai saugomoms prekėms ir neapima tam tikrų kitų formalumų, kurie gali būti taikomi konkrečioms transporto rūšims, pvz., pateikiant pranešimą apie laivo atvykimą.SĄVOKOSŠiame priede:a) "muitinės formalumai prieš pateikiant prekių deklaraciją" - tai visos operacijos, kurias atlieka suinteresuotas asmuo ir muitinė nuo prekių įvežimo į muitų teritoriją iki prekių pateikimo muitinės procedūrai momento.PastabaLaikinasis saugojimas gali būti laikomas muitinės procedūra;b) "muitų teritorija" - tai teritorija, kurioje galioja tik šalies muitinės teisės aktai;c) "vežėjas" - tai asmuo, faktiškai gabenantis prekes arba yra įgaliotas arba atsakingas už transporto priemonių eksploatavimą;d) "importo muitai ir mokesčiai" - tai muitai ir visi kiti mokesčiai bei rinkliavos, renkami importuojant prekes arba susiję su prekių importu, išskyrus mokesčius ir rinkliavas, kurių dydis neviršija apytiksliai įvertintų paslaugų suteikimo išlaidų;e) "prekių deklaracija" - tai muitinės nustatytos formos deklaracija, kurioje suinteresuoti asmenys nurodo prekėms taikomą konkrečią muitinės procedūrą ir pateikia duomenis, kurie, muitinei reikalaujant, deklaruojami, kad būtų taikoma ši procedūra;f) "muitinė kontrolė" - tai priemonės, taikomos, siekiant užtikrinti, kad būtų laikomasi įstatymų ir kitų teisės aktų, už kurių įgyvendinimą atsako muitinė;g) "asmuo" - tai fiziniai ir juridiniai asmenys, išskyrus atvejus, kai tai neatitinka konteksto.PRINCIPAI1. StandartasMuitinės formalumus iki prekių deklaracijos pateikimo reglamentuoja šio priedo nuostatos.2. StandartasNacionalinės teisės aktuose nurodomos sąlygos, kurių turi būti laikomasi ir formalumai, kuriuos reikia atlikti įvežus prekes į muitų teritoriją.3. StandartasĮvežus į muitų teritoriją atliekama visų prekių, neatsižvelgiant į tai, ar jos apmokestinamos importo muitais ir mokesčiais, muitinė kontrolė.4. StandartasMuitinės formalumai iki prekių deklaracijos pateikimo kaip galima labiau supaprastinami, užtikrinant, kad būtų laikomasi įstatymų ir kitų teisės aktų, už kurių įgyvendinimą atsako muitinė.5. StandartasMuitinės formalumai iki prekių deklaracijos pateikimo taikomi vienodai, neatsižvelgiant į prekių kilmės šalį ar šalį, iš kurios prekės buvo įvežtos.PREKIŲ ĮVEŽIMAS Į MUITŲ TERITORIJĄGalimos prekių įvežimo į muitų teritoriją vietos6. StandartasNacionalinės teisės aktuose nurodomos galimos prekių įvežimo į muitų teritoriją vietos. Nustatant šias vietas, reikia atsižvelgti į tokius veiksnius kaip konkretūs keliami prekybos, pramonės ir transporto reikalavimai.PastabaDėl to valstybės gali nurodyti muitinės maršrutus, kitaip sakant, kelius, geležinkelius, vandens kelius ir kitus maršrutus (vamzdynus ir pan.), kuriais reikia naudotis importuojant prekes.Vežėjo pareigos7. StandartasVežėjas, įveždamas prekes į muitų teritoriją, privalo jas nugabenti tiesiai į paskirtą muitinės įstaigą ar muitinės nurodytą kitą vietą, nepažeisdamas prekių pobūdžio ar pakuotės.8. StandartasJei dėl nelaimingo atsitikimo ar force majeure prekių neįmanoma gabenti iš prekių įvežimo į muitų teritoriją vietos į paskirtą muitinės įstaigą ar kitą nurodytą vietą, reikalaujama, kad vežėjas imtųsi atsargumo priemonių apsaugoti prekes nuo neteisėto išleidimo į apyvartą ir pranešti muitinei ar kitoms kompetentingoms institucijoms nelaimingo atsitikimo pobūdį ir kitas aplinkybes, nulėmusias gabenimo nutraukimą.Muitinė kontrolė9. StandartasImportuojamų prekių muitinė kontrolė supaprastinama iki minimumo.Pastabos1. Muitinė kontrolė gali apimti transporto priemonės apieškojimą.2. Muitinės gali būti įgaliotos imtis specialių kontrolės priemonių, taikomų tik nurodytose vietose, pvz., pasienio zonoje.3. Pagal bendrą taisyklę, nebūtina imtis kontrolės priemonių, kai reikia iškrauti prekes, uždėti plombas ant transporto priemonių ar prekių ir pažymėti identifikavimo ženklais arba gabenti prekes su muitinės palyda. Tačiau jei muitinės nusprendžia, kad tokios kontrolės priemonės yra būtinos, jos taiko tas iš jų, kurios sukelia mažiausiai nepatogumų muitinei ir vežėjui, užtikrindamos atitinkamą apsaugą. Paprastai reikėtų pripažinti užsienio šalių muitinių uždėtas plombas ir identifikavimo ženklus, nebent nusprendžiama, kad jų nepakanka ar jie nesuteikia reikiamos apsaugos.PREKIŲ PATEIKIMAS MUITINEIDokumentai10. Rekomenduojama praktikaJei muitinės įstaiga, kurioje pateikiamos prekės, yra kitoje nei prekių įvežimo į muitų teritoriją vietoje, tai toje vietoje esančios muitinės neturėtų reikalauti pateikti dokumento.PastabaSiekdamos identifikuoti prekes, muitinės gali reikalauti pateikti prekybos, transporto ar kitus lydraščius.11. StandartasJei muitinės reikalauja dokumento, susijusio su prekėmis, pateikiamomis muitinei, nereikalaujama pateikti daugiau informacijos nei būtina identifikuoti prekes ir transporto priemones.PastabaPaprastai informacija gaunama, pateikus prekybos ir transporto dokumentus, kurių turinys gali skirtis priklausomai nuo transporto rūšies. Paprastai muitinės nereikalauja pateikti daugiau nei prekių ir pakuočių aprašymą (ženklai ir numeriai, skaičius ir rūšis, svoris) ir transporto priemonių identifikavimą. Kai kurie tarptautiniai susitarimai nustato didžiausią informacijos, kurios gali būti reikalaujama, kiekį (pvz., valstybė gali būti Tarptautinės konvencijos dėl civilinės aviacijos 9 priedo ir Konvencijos dėl tarptautinės jūrų laivybos sąlygų palengvinimo Susitariančiąja Šalimi).12. Rekomenduojama praktikaJei muitinei pateikiami dokumentai ta kalba, kuri nėra nurodyta šiam tikslui arba kalba, kuri nėra šalies, į kurią buvo įvežtos prekės, kalba, nereikėtų visais atvejais reikalauti pateikti šiuose dokumentuose nurodytų duomenų vertimo.Muitinės įstaigų kompetencija ir darbo laikas13. StandartasMuitinės nustato muitinės įstaigas, kuriose prekes galima pateikti muitinei. Nustatant šių įstaigų kompetenciją ir darbo laiką, reikia atsižvelgti į tokius veiksnius, kaip prekybos, pramonės ir transporto konkretūs reikalavimai.Pastabos1. Kai kuriose šalyse muitinės įstaigų kompetencija nustatoma atsižvelgiant į muitinių maršrutus ir jų reikšmę.2. Jei būtina, tam tikrų muitinių įstaigų kompetencija gali būti apribota tam tikrų transporto rūšių arba tam tikrų prekių kategorijų arba prekių, siunčiamų į nustatytas zonas (pvz., pasienio zoną ar gamybos zoną), atžvilgiu.14. Rekomenduojama praktikaJei atitinkamos muitinės įstaigos yra bendroje pasienio zonoje, tai dviejų atititinkamų valstybių muitinės turėtų suderinti šių įstaigų darbo laiką ir kompetenciją.PastabaKai kuriais atvejais dviejų valstybių muitinės įstaigos, įsikūrusios toje pačioje vietoje ir kartais tame pačiame pastate, kartu atlieka bendrą kontrolę bendrose pasienio zonose.Atvykimas ne darbo laiku15. StandartasMuitinės numato atsargumo priemones, kurių vežėjas privalo imtis apsaugoti prekes nuo nelegalaus išleidimo į apyvartą muitų teritorijoje, atvežus prekes į muitinės įstaigas ne darbo metu.PastabaIš vežėjo gali būti reikalaujama saugoti prekes nurodytoje vietoje arba netoli muitinės įstaigos.16. Rekomenduojama praktikaVežėjo prašymu ir dėl muitinės laikomų svarbiomis priežasčių, pastaroji leidžia kiek įmanoma skubiau atlikti muitinės formalumus prieš prekių deklaracijos pateikimą muitinės įstaigos ne darbo metu; bet kokias išlaidas, susijusias su šia veikla, atlygina vežėjas.IŠKROVIMASIškrovimo vietos17. StandartasNacionalinės teisės aktuose nurodomos patvirtintos prekių iškrovimo vietos.18. Rekomenduojama praktikaSuinteresuoto asmens prašymu ir dėl muitinės laikomų svarbiomis priežasčių, pastaroji turėtų leisti iškrauti prekes kitoje nei patvirtinta prekių iškrovimo vietoje; bet kokias dėl to kylančias išlaidas atlygina suinteresuotas asmuo.PastabaAtsižvelgiant į aplinkybes, prekės gali būti iškraunamos suinteresuoto asmens patalpose, tinkamai įrengtose patalpose arba bet kurioje kitoje muitinės priežiūros zonos vietoje.Iškrovimo pradžia19. Rekomenduojama praktikaReikėtų leisti kuo greičiau pradėti iškrovimą, transporto priemonėmis atvykus į iškrovimo vietą.20. Rekomenduojama praktikaSuinteresuoto asmens prašymu ir dėl muitinės laikomų svarbiomis priežasčių, pastaroji, kiek leidžia administracinės aplinkybės, turėtų leisti atlikti iškrovimą muitinės įstaigos ne darbo metu; bet kokias dėl to kylančias išlaidas atlygina suinteresuotas asmuo.SUGADINTOS, SUNAIKINTOS AR PRARASTOS PREKĖS21. StandartasPriklausomai nuo konkretaus atvejo, prekės, kurios muitinės formalumų, atliekamų iki prekių deklaracijos pateikimo, metu sugedo, buvo sunaikintos ar sugadintos dėl nelaimingo atsitikimo arba force majeure, gali būti visiškai arba iš dalies atleidžiamos nuo importo muitų ir mokesčių mokėjimo su sąlyga, kad tokie faktai pilnai įrodyti muitinėms.PastabaSuinteresuoto asmens prašymu prekių likučiai, kuriems taikomas šis standartas, gali būti:a) išleidžiami vidaus vartojimui tokios būklės, kokios buvo importuoti; arbab) reeksportuoti; arbac) padaromi komerciniu požiūriu beverčiais, muitinei kontroliuojant ir nesudarant jokių išlaidų valstybei; arbad) muitinės leidimu neatlygintinai perduodami valstybei.ATSAKOMYBĖ UŽ IMPORTO MUITŲ IR MOKESČIŲ MOKĖJIMĄ22. StandartasNacionalinės teisės aktuose nustatomi asmuo ar asmenys, atsakingi už prekių, įvežtų į muitų teritoriją, kurios nebuvo pateiktos muitinei laikantis sąlygų ir formalumų, būtinų atlikti iki prekių deklaracijos pateikimo, bet kokių importo muitų ir mokesčių mokėjimą.INFORMACIJA APIE MUITINĖS FORMALUMUS IKI PREKIŲ DEKLARACIJOS PATEIKIMO23. StandartasMuitinės užtikrina, kad visa svarbi informacija apie muitinės formalumus iki prekių deklaracijos pateikimo būtų lengvai prieinama bet kuriam suinteresuotam asmeniui.--------------------------------------------------A.2 PRIEDASPRIEDAS DĖL LAIKINOJO PREKIŲ SAUGOJIMOĮVADASSvarbu, kad atvykus būtų galima gauti leidimą kuo skubiau iškrauti prekes iš transporto priemonių. Pripažindama šį faktą, muitinės administracija imasi priemonių užtikrinti, kad krovinys būtų pradėtas nedelsiant iškrauti atvykus, atliekant kiek galima mažiau formalumų taip sutaupant valstybės lėšas.Dėl įvairių priežasčių gali praeiti šiek tiek laiko tarp prekių atvežimo ir atitinkamos prekių deklaracijos pateikimo. Esant šioms aplinkybėms, muitinės reikalauja, kad prekės būtų kontroliuojamos muitinės ir dėl to jos paprastai yra laikomos nurodytose zonose, kuriose yra saugomos iki prekių deklaracijos pateikimo. Tokios zonos yra vadinamos laikinaisiais sandėliais, kuriuos sudaro pastatai arba aptvertos ar neaptvertos aikštelės.Šio priedo nuostatos netaikomos prekių saugojimui muitinės sandėliuose ar laisvosiose zonose.SĄVOKOSŠiame priede:a) "laikinasis prekių saugojimas" - tai prekių saugojimas muitinės kontroliuojamose patalpose ir muitinės nurodytose aptvertose arba neaptvertose aikštelėse (toliau - laikinuosiuose sandėliuose) iki prekių deklaracijos pateikimo;b) "importo muitai ir mokesčiai" - tai muitai ir visi kiti mokesčiai bei rinkliavos, renkami importuojant prekes arba susiję su prekių importu, išskyrus mokesčius ir rinkliavas, kurių dydis neviršija apytiksliai įvertintų paslaugų suteikimo išlaidų;c) "prekių deklaracija" - tai muitinės nustatyta forma pateikiama deklaracija, kuria suinteresuoti asmenys nurodo prekėms taikytiną muitinės procedūrą ir pateikia duomenis, kuriuos muitinė reikalauja deklaruoti šios procedūros taikymui;d) "muitinės kontrolė" - tai priemonės, taikomos, siekiant užtikrinti, kad būtų laikomasi įstatymų ir kitų teisės aktų, už kurių įgyvendinimą atsako muitinė;e) "garantija" - tai muitinei priimtina jos atžvilgiu prisiimtų įsipareigojimų įvykdymo užtikrinimo priemonė. Garantija vadinama "bendrąja", kai ja užtikrinamas įsipareigojimų, susijusių su keliomis operacijomis, įvykdymas;f) "asmuo" - tai fiziniai ir juridiniai asmenys, išskyrus atvejus, kai tai neatitinka konteksto.PRINCIPAI1. StandartasLaikinąjį prekių saugojimą reglamentuoja šio priedo nuostatos.2. StandartasNacionalinės teisės aktuose numatoma, kokių sąlygų reikia laikytis ir kokius muitinės formalumus būtina atlikti, saugant prekes laikinajame sandėlyje.TAIKYMO SRITIS3. StandartasMuitinės išduoda leidimą steigti laikinuosius sandėlius, jei jų nuomone, jie būtini, kad būtų laikomasi prekybos ir pramonės reikalavimų.Pastabos1. Laikantis nacionalinės teisės aktų nuostatų, laikinuosius sandėlius gali valdyti muitinės, kitos institucijos arba fiziniai ar juridiniai asmenys.2. Laikinieji sandėliai gali būti atviri visiems importuotojams ir kitiems asmenims, kurie turi teisę disponuoti importuotomis prekėmis arba kurias gali naudoti tik nurodyti asmenys.4. StandartasLaikinuosiuose sandėliuose leidžiama saugoti visų rūšių prekes, neatsižvelgiant į jų kiekį, prekių kilmės šalį ar šalį, iš kurios prekės atvežtos. Tačiau prekės, keliančios pavojų, galinčios paveikti kitas prekes arba prekės, kurioms reikia specialių įrenginių, patalpinamos tik į specialiai joms laikyti pritaikytus laikinuosius sandėlius.5. StandartasVienintelis dokumentas, kurio reikalaujama, patalpinant prekes į laikinąjį sandėlį, yra dokumentas, aprašantis prekes, naudojamas jas pateikiant muitinei.LAIKINŲJŲ SANDĖLIŲ VALDYMAS6. StandartasMuitinės nustato reikalavimus, taikomus laikinųjų sandėlių statybai, konstrukcijai ir valdymui ir prekių saugojimo tvarkai, inventorizacijai ir apskaitai bei muitinės kontrolei.Pastabos1. Atlikdama kontrolę, muitinė visų pirma turi teisę:- tvarkyti arba reikalauti tvarkyti į laikinąjį sandėlį patalpintų prekių apskaitą (naudojantis specialiais registrais arba atitinkamais dokumentais),- nuolat arba tam tikrais laiko tarpais stebėti laikinąjį sandėlį,- reikalauti, kad laikinasis sandėlis būtų rakinamas dviem užraktais (suinteresuoto asmens užraktu ir muitinės užraktu),- tam tikrais laiko tarpais atlikti laikinajame sandėlyje laikomų prekių inventorizaciją.2. Paprastai reikalaujama, kad prekės būtų saugomos rakinamose patalpose. Tačiau birios arba didelio svorio prekės ir mažu muito mokesčiu apmokestinamos prekės, keliančios nedidelę riziką valstybės lėšoms, dažnai saugomos muitinės prižiūrimose neaptvertose aikštelėse.7. StandartasNacionalinės teisės aktuose nustatomi asmuo arba asmenys, atsakingi už visų importo muitų ir mokesčių, kuriais apmokestinamos prekėms, patalpintoms į laikinąjį sandėlį, mokėjimą, jeigu už juos neatsiskaitoma muitinei priimtinu būdu.8. StandartasKai reikalaujama institucijos ar asmens, valdančio laikinąjį sandėlį, garantijos, muitinės priima bendrąją garantiją.9. Rekomenduojama praktikaKiekvienos garantijos dydis turi būti nustatomas taip, kad jis būtų kuo mažesnis, atsižvelgiant į galimus mokėti importo muitus ir mokesčius.10. Rekomenduojama praktikaMuitinės neturi reikalauti garantijos, kai laikinasis sandėlis yra tinkamai muitinės prižiūrimas, ypač kai jį rakina muitinė.LEIDŽIAMOS OPERACIJOS11. StandartasKiekvienam asmeniui, ruošiant prekių deklaraciją, turinčiam teisę disponuoti laikinajame sandėlyje esančiomis prekėmis, leidžiama:a) jas apžiūrėti;b) jas pasverti;c) imti jų mėginius, tam tikrais atvejais sumokant importo muitus ir mokesčius.12. StandartasLeidžiama atlikti įprastines laikinajame sandėlyje esančių prekių tvarkymo operacijas, reikalingas jų pavidalui išlaikyti nepakitusiam.PastabaĮprastinėms laikinajame sandėlyje esančių prekių išlaikymo nepakitusio pavidalo operacijoms galima priskirti valymą, kaitinimą, dulkių pašalinimą, rūšiavimą ir blogų pakuočių taisymą ar keitimą.13. Rekomenduojama praktikaSu prekėmis, esančiomis laikinuosiuose sandėliuose muitinės nustatytomis sąlygomis galima atlikti įprastines operacijas, būtinas palengvinti prekių išvežimą iš sandėlio ir tolimesnį jų gabenimą.PastabaŠioms operacijoms galima priskirti rūšiavimą, sukrovimą į krūvas, svėrimą, žymėjimą ir ženklinimą etiketėmis. Taip pat joms galima priskirti skirtingų prekių, skirtų gabenti pagal vieną transporto dokumentą ir (arba) vieną muitinės dokumentą, siuntų apjungimą (grupavimą).LAIKINOJO SAUGOJIMO TRUKMĖ14. StandartasJei nacionalinės teisės aktuose nurodoma laikinojo saugojimo trukmė, skirto laiko turi užtekti importuotojui būtiniems formalumams, pateikiant prekes pagal muitinės procedūrą, užbaigti.PastabaNustatytas laikas gali kisti, atsižvelgiant į panaudotą transporto rūšį ir prekių, importuojamų, plukdant jas jūra, atveju gali būti ypač ilgas.15. Rekomenduojama praktikaSuinteresuoto asmens prašymu ir dėl muitinės laikomų svarbiomis priežasčių, turėtų būti pratęsiamas iš pradžių nustatytas laiko tarpas.PREKIŲ GEDIMAS, SUGADINIMAS, PRARADIMAS, SUNAIKINIMAS AR ATSISAKYMAS16. StandartasLeidžiama prekes, kurios sugedo, buvo sunaikintos arba sugadintos iki jų išvežimo iš laikinojo sandėlio dėl nelaimingo atsitikimo arba force majeure, apmokestinti taip, tarsi jos jau būtų importuotos sugedusios, sunaikintos arba sugadintos.17. StandartasLaikinajame sandėlyje laikomos prekės, kurios buvo sunaikintos arba negrįžtamai prarastos dėl nelaimingo atsitikimo arba force majeure, neapmokestinamos importo muitais ir mokesčiais, su sąlyga, kad toks jų sunaikinimas arba praradimas pilnai įrodomas muitinėms.Bet kokios atliekos arba laužas, likę sunaikinus prekes, jei jie išleidžiami vidaus vartojimui, apmokestinami importo muitais ir mokesčiais, kurie būtų taikomi importuojant tokio pavidalo būklės atliekas ir laužą.18. StandartasAsmens, turinčio teisę disponuoti prekėmis, saugomomis laikinajame sandėlyje, prašymu leidžiama, atsižvelgiant į muitinės sprendimą, visas šias prekes arba jų dalį neatlygintinai perduoti valstybei arba muitinei kontroliuojant sunaikinti ar padaryti komerciniu požiūriu bevertėmis. Toks perdavimas arba sunaikinimas atliekamas nesudarant išlaidų valstybei.Bet kokios atliekos arba laužas, likę sunaikinus prekes, jei jie išleidžiami vidaus vartojimui, apmokestinami importo muitais ir mokesčiais, kurie būtų taikomi importuojant tokio pavidalo atliekas ir laužą.IŠVEŽIMAS IŠ LAIKINOJO SANDĖLIO19. StandartasKiekvienam asmeniui, turinčiam teisę disponuoti prekėmis, leidžiama, laikantis kiekvienam atvejui nustatytų sąlygų ir formalumų, išvežti jas iš laikinojo sandėlio.PastabaMuitinės gali reikalauti, kad suinteresuotas asmuo pateiktų įrodymą dėl jo teisės disponuoti prekėmis.IŠ LAIKINOJO SANDĖLIO NEIŠVEŽTOS PREKĖS20. StandartasNacionalinės teisės aktuose nustatoma tvarka, kurios reikia laikytis, kai prekės per nustatytą laikotarpį nėra išvežtos iš laikinojo sandėlio.21. Rekomenduojama praktikaJeigu muitinė parduoda neišvežtas iš laikinojo sandėlio prekes, jas pardavus gautos lėšos, atskaičius importo muitus ir mokesčius bei visas kitas rinkliavas, taip pat padarytas išlaidas, turi būti perduodamos, jeigu tai įmanoma, teisę gauti šias lėšas turinčiam asmeniui (asmenims) arba per nustatytą laiką laikomos jo (jų) dispozicijoje.INFORMACIJA APIE LAIKINĄJĮ SAUGOJIMĄ22. StandartasMuitinė užtikrina, kad visa svarbi informacija apie laikinąjį prekių saugojimą būtų lengvai prieinama bet kuriam suinteresuotam asmeniui.--------------------------------------------------F.1 PRIEDASPRIEDAS DĖL LAISVŲJŲ ZONŲĮVADASKai kurios šalys nuo seno laikosi nuomonės, kad būtina skatinti jų prekybos su užsienio šalimis ir tarptautinės prekybos apskritai plėtrą, suteikiant prekėms, įvežamoms į jų teritorijos dalį, kurioje jos laikomos esančiomis už muitų teritorijos ribų, neribotas apmokestinimo importo muitais ir mokesčiais lengvatas. Taip įvežamų prekių atžvilgiu neatliekama įprastinė muitinės kontrolė.Šiame priede ši teritorijos dalis vadinama "laisvąja zona", nors kai kuriose šalyse ji yra vadinama ir kitaip, pvz., "laisvuoju uostu", "laisvuoju sandėliu".Galima skirti prekybos ir pramonės laisvąsias zonas. Prekybos laisvosiose zonose paprastai leidžiama atlikti tik būtinas prekių saugojimo ir įprastinio laikymo operacijas, skirtas pagerinti prekių įpakavimą ar prekinę kokybę arba parengti prekes išvežimui. Pramonės laisvosiose zonose yra leidžiamos perdirbimo operacijos.Nors į laisvąsias zonas įvežamos prekės neapmokestinamos importo muitais ir mokesčiais, nes jos yra laikomos esančios už muitų teritorijos ribų, joms galima taikyti tam tikras atitinkamos šalies nustatytas nuostatas, pvz., nacionalinės teisės aktuose numatytus draudimus ir apribojimus. Taip pat muitinė gali vykdyti tam tikrą kontrolę laisvojoje zonoje tam, kad užtikrintų, jog vykdomos operacijos atitinka nustatytus reikalavimus.Prekės, įvežamos į laisvąją zoną iš muitų teritorijos, paprastai nėra pakartotinai apmokestinamos importo muitais ir mokesčiais arba vidaus muitais ar mokesčiais, kuriais apmokestinama eksportuojant prekes.Jei prekės nebuvo perdirbtos laisvojoje zonoje ir jas leidžiama įvežti į muitų teritoriją vidaus vartojimui, jos apmokestinamos importo muitais ir mokesčiais, tarsi jos būtų importuotos tiesiai iš užsienio. Tačiau nacionalinės teisės aktuose nustatytos specialios įvertinimo taisyklės taikomos laisvojoje zonoje perdirbtoms užsienio šalių prekėms arba panaudotoms nacionalinės kilmės prekėms arba importuotoms prekėms, kurios neapmokestinamos importo muitais ir mokesčiais ir kurios patekusios į laisvąją zoną, nėra pakartotinai apmokestinamos muitais ir mokesčiais.Kai kuriose šalyse muitinės sąlygos, lyginant su laisvųjų zonų savybėmis, taikomos visoje teritorijoje kitų muitinės procedūrų atžvilgiu, tokių kaip laikymas muitinės sandėlyje, drobeko sistema, laikinasis įvežimas perdirbti arba muitinis tranzitas.SĄVOKOSŠiame priede:a) "laisvoji zona" - tai šalies teritorijos dalis, į kurią įvežtos prekės laikomos esančiomis už muitų teritorijos ribų, kiek tai susiję su importo muitais ir mokesčiais, ir joms netaikoma muitinė kontrolė.PastabaGalima skirti prekybos ir pramonės laisvąsias zonas. Paprastai į prekybos laisvąsias zonas prekės įvežamos iki tolimesnio jų pardavimo, jų perdirbimas ar gamyba yra draudžiami. Įvežus prekes į pramonės laisvąsias zonas, gali būti leidžiama atlikti jų perdirbimo operacijas;b) "muitų teritorija" - tai teritorija, kurioje galioja tik šalies muitinės teisės aktai;c) "importo muitai ir mokesčiai" - tai muitai ir visi kiti mokesčiai bei rinkliavos, renkami importuojant prekes arba susiję su prekių importu, išskyrus mokesčius ir rinkliavas, kurių dydis neviršija apytiksliai įvertintų paslaugų suteikimo išlaidų;d) "muitinė kontrolė" - tai priemonės, taikomos, siekiant užtikrinti, kad būtų laikomasi įstatymų ir kitų teisės aktų, už kurių įgyvendinimą atsako muitinė;e) "asmuo" - tai fiziniai ir juridiniai asmenys, išskyrus atvejus, kai tai neatitinka konteksto.PRINCIPAS1. StandartasMuitinės taisykles, taikomas laisvosiose zonose, reglamentuoja šio priedo nuostatos.LAISVŲJŲ ZONŲ STEIGIMAS2. StandartasNacionalinės teisės aktuose nustatomi su laisvųjų zonų steigimu susiję reikalavimai, prekių, kurios gali būti įvežamos į tokias zonas, rūšys ir operacijų, kurios gali būti taikomos prekėms tokiose zonose, pobūdis.Pastabos1. Paprastai laisvosios zonos steigiamos jūrų uostuose, upių uostuose, oro uostuose ir vietose, turinčiose panašių geografinių privalumų.2. Laikantis nacionalinės teisės aktų nuostatų, laisvąsias zonas gali valdyti muitinės, kitos institucijos arba fiziniai ar juridiniai asmenys.3. StandartasMuitinės nustato laisvųjų zonų statybos ir išplanavimo, taip pat ir muitinės kontrolės tvarkos reikalavimus.Pastabos1. Muitinės gali reikalauti, kad laisvosios zonos būtų uždaros, jos taip pat gali riboti privažiavimo priemones ir nustatyti darbo laiką.2. Siekdamos atlikti kontrolę, muitinės visų pirma gali:- atlikti privažiavimo priemonių pastovią ar tam tikrais laiko tarpais atliekamą priežiūrą,- reikalauti, kad į laisvąsias zonas įvežantys prekes asmenys saugotų apskaitos dokumentus tam, kad būtų galima kontroliuoti prekių apyvartą,- atlikti įvežtų prekių patikrinimą vietoje, užtikrinant, kad buvo atliktos leidžiamos prekių operacijos ir kad nebuvo įvežta pašalinių prekių.4. StandartasMuitinės turi teisę bet kuriuo metu atlikti prekių, saugomų bet kurio asmens, įvežusio prekes į laisvąją zoną, patalpose, patikrinimus.ĮVEŽAMOS PREKĖS5. Rekomenduojama praktikaĮvežimui į laisvąją zoną neturėtų būti keliama sąlyga, kad ten būtų įvežamas ar saugomas konkretus prekių kiekis.6. StandartasĮ laisvąją zoną leidžiama įvežti ne tik iš užsienio tiesiogiai importuotas, bet ir prekes iš atitinkamos šalies muitų teritorijos.PastabaPrekės, įvežtos iš atitinkamos šalies muitų teritorijos, gali būti prekės, išleistos į laisvą apyvartą arba prekės, kurioms taikoma sąlyginė apmokestinimo importo muitais ir mokesčiais lengvata arba perdirbimo procedūra.7. StandartasĮ laisvąją zoną įvežamos prekės, kurios jas eksportuojant atleidžiamos nuo importo muitų ir mokesčių arba jie sugrąžinami, toks atleidimas ar sugrąžinimas atliekami nedelsiant jas įvežus į laisvąją zoną.8. StandartasĮ laisvąją zoną įvežamoms prekėms, kurios jas eksportuojant atleidžiamos nuo vidaus muitų ir mokesčių arba jie sugrąžinami, toks atleidimas ar sugrąžinimas atliekami nedelsiant jas įvežus į laisvąją zoną.PastabaPaprastai atleidžiama ar sugrąžinimas atliekamas nedelsiant įvežus prekes į laisvąją zoną. Ypatingais atvejais gali būti atleidžiama arba atliekamas sugrąžinimas prekėms, eksportuojamoms iš šalies teritorijos. Išskirtiniais atvejais gali būti reikalaujama prekių įvežimo į paskirties šalį įrodymo.9. StandartasĮ laisvąją zoną įvežti prekes negali būti draudžiama vien tik dėl prekių kilmės šalies, dėl šalies, iš kurios jos buvo įvežtos ar prekių paskirties šalies.10. StandartasĮ laisvąją zoną įvežti prekes iš užsienio negali būti draudžiama vien tik dėl to, kad prekėms taikomi apribojimai ar draudimai, išskyrus draudimus ir apribojimus dėl visuomenės dorovės arba viešosios tvarkos, visuomenės saugumo, visuomenės higienos arba sveikatos, veterinarijos arba fitopatologijos reikalavimų arba susijusius su patentų, prekių ženklų ir autorių teisių apsauga.11. Rekomenduojama praktikaPrekės, kurios kelia pavojų, kurios gali pakenkti kitoms prekėms arba kurių laikymui reikia specialių patalpų, turėtų būti įvežamos tik į specialiai joms skirtas konkrečias laisvąsias zonas.ĮVEŽIMAS Į LAISVĄJĄ ZONĄ12. StandartasKai muitinei reikia pateikti prekių, įvežamų į laisvąją zoną tiesiai iš užsienio, nevežant per atitinkamos šalies muitų teritoriją, dokumentą, muitinės neturi reikalauti daugiau negu prekybos ar oficialaus dokumento (prekybos sąskaitos faktūros, važtaraščio, pranešimo apie išsiųstas prekes ir kt.) pateikimo, nurodančio pagrindinius duomenis apie atitinkamas prekes.13. Rekomenduojama praktikaĮ laisvąją zoną įvežant prekes iš atitinkamos šalies muitų teritorijos arba gabenamas per tą teritoriją tranzitu, nereikėtų pildyti kitų dokumentų, išskyrus prekių deklaraciją, kurios paprastai reikalaujama toje teritorijoje, vykdant prekių eksportą, reeksportą ar tranzitą.14. StandartasMuitinės nereikalauja, kad, įvežant prekes į laisvąją zoną, būtų pateikta garantija.15. StandartasMuitinėms atliekant prekių, skirtų įvežti į laisvąją zoną, kontrolę, jos imasi tik tokių veiksmų, kurie laikomi būtinais siekiant užtikrinti įstatymų ir kitų teisės aktų įgyvendinimą, už kurį atsako muitinė.PastabaVisų pirma, muitinė gali užtikrinti, kad prekės yra priskiriamos rūšiai, kurią leidžiama įvežti į laisvąją zoną ir kad jos atitinka bet kokius būtinus draudimus ar apribojimus.LEIDŽIAMOS OPERACIJOS16. StandartasBe pakrovimo, iškrovimo, perkrovimo ir saugojimo, į prekybos laisvąją zoną įvežus prekes, leidžiama atlikti operacijas, būtinas prekių apsaugai ir įprastinių prekių tvarkymo būdų, tokių kaip didmenos iškrovimas, pakuočių grupavimas, rūšiavimas ir klasifikavimas ir pakartotinis supakavimas, taikymui, siekiant pagerinti prekių įpakavimo ar prekinę kokybę ar pasiruošti išvežti prekes.17. StandartasKompetentingos institucijos bendrais bruožais ir (arba) išsamiai nurodo prekių, įvežtų į pramonės laisvąsias zonas, perdirbimo operacijas laisvojoje zonoje taikomose taisyklėse arba leidime, suteikiamame įmonei atlikti šias operacijas.PastabaTeisė atlikti perdirbimo operacijas gali būti suteikiama su sąlyga, kad kompetentingos institucijos įvertina pasiūlytų operacijų naudą šalies ekonomikai.LAISVOJOJE ZONOJE SUVARTOJAMOS PREKĖS18. StandartasNacionalinės teisės aktuose išvardijami atvejai, kurių metu prekės, skirtos suvartoti laisvosiose zonose, nėra apmokestinamos importo muitais ir mokesčiais ir nustatomi reikalavimai, kurių privalu laikytis.Pastabos1. Laisvas įvežimas gali būti leidžiamas neapmokestinant tiek importo muitais ir mokesčiais, tiek ir vidaus muitais ir mokesčiais.2. Taip pat gali būti leidžiamas laisvas įrangos, naudojamos tik laisvojoje zonoje transportuoti, saugoti ir perdirbti prekes, įvežimas.NUOSAVYBĖS TEISĖS PERDAVIMAS19. StandartasLeidžiama perduoti prekių, įvežtų į laisvąją zoną, nuosavybės teisę.Pastabos1. Mažmeninė prekyba laisvosiose zonose gali būti draudžiama.2. Į laisvąją zoną įvežtos prekės vėliau gali būti naudojamos laivų ar orlaivių aprūpinimui.SUNAIKINIMAS20. StandartasĮ laisvąją zoną įvežtas prekes leidžiama sunaikinti arba padaryti komerciniu požiūriu bevertėmis kontroliuojant muitinei.LAIKYMO LAISVOJOJE ZONOJE TRUKMĖ21. StandartasPrekių laikymo laisvojoje zonoje laikas neribojamas.IŠVEŽIMAS IŠ LAISVOSIOS ZONOS22. StandartasKai muitinei reikia pateikti prekių, išvežamų iš į laisvosios zonos tiesiai į užsienį, nevežant per atitinkamos šalies muitų teritoriją, dokumentą, muitinės nereikalauja daugiau negu prekybos ar oficialaus dokumento (prekybos sąskaitos faktūros, važtaraščio, pranešimo apie išsiųstas prekes ir kt.) pateikimo, nurodančio pagrindinius duomenis apie atitinkamas prekes.23. StandartasVienintelė deklaracija, kurios reikalaujama prekėms, kurias leidžiama įvežti į atitinkamos šalies muitų teritoriją išvežant jas iš laisvosios zonos, yra prekių deklaracija, kurios paprastai reikalaujama atliekant šioms prekėms nustatytą muitinės procedūrą.24. Rekomenduojama praktikaPrekėms, kurias leidžiama išvežti iš laisvosios zonos į atitinkamos šalies muitų teritoriją, turėtų būti taikoma sąlyginė lengvata arba jos būtų perdirbamos pagal galiojančias procedūras sąlygomis, taikomomis tiesiai iš užsienio importuotoms prekėms.25. StandartasNacionalinės teisės aktai nurodo laiko momentą, į kurį būtina atsižvelgti dėl prekių, kurias galima panaudoti vidaus vartojimui išvežant iš laisvosios zonos, kiekio ir vertės nustatymo, taip pat ir prekėms taikomas prekių importo muitų ir mokesčių normas.26. StandartasNacionalinės teisės aktai nurodo taisykles, taikomas prekių, pateiktų vidaus vartojimui, užbaigus tvarkymą ar perdirbimą laisvojoje zonoje, importo muitų ir mokesčių dydžiui nustatyti.Pastabos1. Importo muitų ir mokesčių, kuriomis apmokestinamos prekės, naudojamoms vidaus vartojimui užbaigus perdirbimą laisvojoje zonoje, dydis gali būti apribotas importo muitų ir mokesčių, taikomų užsienio prekėms, kurios panaudojamos tokios, kokios buvo įvežtos į laisvąją zoną, dydžiu bei, jei buvo panaudotos nacionalinės kilmės prekės arba prekės, importuojant neapmokestinamos importo muitais ir mokesčiais, tai atleidimo nuo vidaus muitų ar mokesčių ar jų sugrąžinimo arba atleidimo nuo importo muitų ir mokesčių ar jų sugrąžinimo dydžiu.2. Speciali apmokestinimo tvarka gali būti nustatyta, jei įranga, naudojama laisvojoje zonoje esančioms prekėms perdirbti, nėra apmokestinama importo muitais ir mokesčiais.LAISVOSIOS ZONOS PANAIKINIMAS27. StandartasLaisvosios zonos panaikinimo atveju suinteresuotiems asmenims suteikiama pakankamai laiko sutvarkyti turimas prekes.INFORMACIJA DĖL LAISVŲJŲ ZONŲ28. StandartasMuitinė užtikrina, kad visa svarbi informacija apie muitinių taisykles, taikomas laisvosioms zonoms, būtų lengvai prieinama bet kuriam suinteresuotam asmeniui.--------------------------------------------------


title: 2015 m. birželio 8 d. Tarybos sprendimas (ES) 2015/900 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (EaSI)

text:
12.6.2015

                  LT

                  Europos Sąjungos oficialusis leidinys

                  L 147/19

            TARYBOS SPRENDIMAS (ES) 2015/900
      2015 m. birželio 8 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (EaSI)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 46 straipsnio d punktą, 149 straipsnį, 153 straipsnio 2 dalies a punktą, 175 straipsnio trečią pastraipą ir 218 straipsnio 9 dalį,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

                  (3)

                  EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos ir tvarka;

                  (4)

                  Europos Parlamento ir Tarybos reglamentas (ES) Nr. 1296/2013 (3) į EEE susitarimą įtrauktas 2014 m. birželio 27 d. EEE jungtinio komiteto sprendimu Nr. 151/2014 (4);

                  (5)

                  ribotas Norvegijos dalyvavimas programoje turėtų būti išplėstas ir apimti Progress kryptį;

                  (6)

                  todėl, norint nuo 2015 m. sausio 1 d. vykdyti išplėstą bendradarbiavimą, reikėtų iš dalies pakeisti EEE susitarimo 31 protokolą;

                  (7)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Liuksemburge 2015 m. birželio 8 d.

               Tarybos vardu

               Pirmininkė

            D. REIZNIECE-OZOLA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  2013 m. gruodžio 11 d. Europos Parlamento ir Tarybos reglamentas (ES) Nr. 1296/2013 dėl Europos Sąjungos užimtumo ir socialinių inovacijų programos (EaSI) ir kuriuo iš dalies keičiamas Europos Parlamento ir Tarybos sprendimas Nr. 283/2010/ES, nustatantis Europos užimtumo ir socialinės įtraukties mikrofinansų skyrimo priemonę Progress (OL L 347, 2013 12 20, p. 238).

         (4)  OL L 342, 2014 11 27, p. 61.

         PROJEKTAS
         EEE JUNGTINIO KOMITETO SPRENDIMAS Nr. …/2015
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     2013 m. gruodžio 11 d. Europos Parlamento ir Tarybos reglamentas (ES) Nr. 1296/2013 dėl Europos Sąjungos užimtumo ir socialinių inovacijų programos (EaSI) ir kuriuo iš dalies keičiamas Sprendimas Nr. 283/2010/ES, nustatantis Europos užimtumo ir socialinės įtraukties mikrofinansų skyrimo priemonę Progress
                         (1), 2014 m. birželio 27 d. EEE jungtinio komiteto sprendimu Nr. 151/2014 (2) įtrauktas į EEE susitarimą;

                     (2)

                     ribotas Norvegijos dalyvavimas programoje turėtų būti išplėstas ir apimti Progress kryptį;

                     (3)

                     todėl, norint nuo 2015 m. sausio 1 d. vykdyti tą išplėstą bendradarbiavimą, reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 15 straipsnio 8 dalyje žodžiai „su EURES susijusią programos kryptį“ pakeičiami „su Progress ir EURES susijusias programos kryptis“.
         2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*).
         Jis taikomas nuo 2015 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai

            (1)  OL L 347, 2013 12 20, p. 238.

            (2)  OL L 342, 2014 11 27, p. 61.

            (*)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2006/519/EB: 2006 m. liepos 24 d.  Tarybos sprendimas, iš dalies keičiantis Europolo darbuotojams taikomų tarnybos nuostatų 6 priedėlio 35 straipsnį

text:
26.7.2006

               LT

               Europos Sąjungos oficialusis leidinys

               L 203/10

      TARYBOS SPRENDIMAS

   2006 m. liepos 24 d.
   iš dalies keičiantis Europolo darbuotojams taikomų tarnybos nuostatų 6 priedėlio 35 straipsnį
   (2006/519/EB)
   EUROPOS SĄJUNGOS TARYBA,
   atsižvelgdama į Europolo darbuotojams taikomų tarnybos nuostatas, išdėstytas 1998 m. gruodžio 3 d. Tarybos akte (1), ypač į 6 priedėlį dėl pensijų sistemos,
   kadangi paaiškėjo, kad 6 priedėlio 35 straipsnio 2 dalyje nurodytas pakartotinis įvertinimas nėra būtinas, ir reikia toliau taikyti 6 priedėlio 35 straipsnio 1 dalyje numatytą statistinių verčių skaičiavimo procedūrą,
   NUSPRENDĖ:
   1 straipsnis
   Europolo darbuotojams taikomų tarnybos nuostatų 35 straipsnio 2 ir 3 dalys panaikinamos nuo 2004 m. sausio 1 d.
   2 straipsnis
   Šis sprendimas įsigalioja jo priėmimo dieną ir skelbiamas Europos Sąjungos oficialiajame leidinyje.

      Priimta Briuselyje, 2006 m. liepos 24 d.

            Tarybos vardu

            Primininkas

         K. RAJAMÄKI

      (1)  OL C 26, 1999 1 30, p. 23. Aktas su paskutiniais pakeitimais, padarytais 2005 m. rugsėjo 29 d. Europolo valdybos nutarimu (OL C 68, 2006 3 21, p. 1).


title: 2016 m. kovo 29 d. Europolo direktoriaus sprendimas, kuriuo įgyvendinamas 1999 m. lapkričio 16 d. Europolo valdybos sprendimas, kuriuo susitariama dėl Europolo nustatytų sąlygų ir procedūrų dėl Europolui skirtų mokesčių, kuriais apmokestinama Europolo personalo alga ir tarnybinės pajamos

text:
4.8.2016

               LT

               Europos Sąjungos oficialusis leidinys

               C 282/3

         EUROPOLO DIREKTORIAUS SPRENDIMAS
   2016 m. kovo 29 d.
   kuriuo įgyvendinamas 1999 m. lapkričio 16 d. Europolo valdybos sprendimas, kuriuo susitariama dėl Europolo nustatytų sąlygų ir procedūrų dėl Europolui skirtų mokesčių, kuriais apmokestinama Europolo personalo alga ir tarnybinės pajamos
   (2016/C 282/03)
   EUROPOLO DIREKTORIUS,
   atsižvelgdamas į 2009 m. balandžio 6 d. Tarybos sprendimą dėl Europos policijos biuro (Europolo) įsteigimo (1) (toliau – Sprendimas dėl Europolo), ypač į jo 57 straipsnio 5 dalį, 62 ir 63 straipsnius;
   atsižvelgdamas į Protokolą, parengtą remiantis Europos Sąjungos sutarties K.3 straipsniu ir Europolo konvencijos 41 straipsnio 3 dalimi, dėl Europolo, jo organų narių, direktoriaus pavaduotojų ir darbuotojų privilegijų ir imunitetų (2), ypač į jo 10 straipsnį;
   atsižvelgdamas į 1999 m. lapkričio 16 d. valdybos sprendimą, kuriuo susitariama dėl Europolo nustatytų sąlygų ir procedūrų, susijusių su Europolui skirtais mokesčiais, kuriais apmokestinama Europolo personalo alga ir tarnybinės pajamos (3);
   kadangi:

               (1)

               Atsižvelgiant į Sprendimo dėl Europolo 57 straipsnio 5 dalį, Europolo darbuotojų tarnybos nuostatai (4) ir kiti susiję teisės aktai ir toliau taikomi darbuotojams, įdarbintiems ne pagal Sprendimo dėl Europolo 57 straipsnio 2 dalį.

               (2)

               Sprendimo dėl Europolo 57 straipsnio 5 dalyje nustatyta, kad, nukrypstant nuo Europolo darbuotojų tarnybos nuostatų 5 skyriaus, Europolo darbuotojams taikoma metinio atlyginimo patikslinimo procentinė norma, kurią pagal Europos Sąjungos pareigūnų tarnybos nuostatų (5) 65 straipsnį nustato Taryba.

               (3)

               Sprendimo dėl Europolo 57 straipsnio 5 dalis susijusi tik su darbuotojų atlyginimo elementais, minimais Europolo darbuotojų tarnybos nuostatų 5 skyriuje (43–55 straipsniai), ir į jos taikymo sritį nepatenka Europolui skirti mokesčiai, kuriais apmokestinama Europolo darbuotojų, kuriems taikomi Europolo darbuotojų tarnybos nuostatai, alga ir tarnybinės pajamos.

               (4)

               Kalbant apie iš dalies pakeistą atlyginimo patikslinimo procedūrą, numatytą Sprendimo dėl Europolo 57 straipsnio 5 dalyje, pagal anksčiau minėto 1999 m. lapkričio 16 d. valdybos sprendimo priedėlio 3a straipsnį, Europolo direktoriui suteikiama teisė nuo 2010 m. liepos 1 d., o toliau kasmet, koreguoti minėto priedėlio 4 straipsnyje nurodytas vertes tokiu pačiu procentiniu dydžiu, koks taikomas pagal Sprendimo dėl Europolo 57 straipsnio 5 dalį.

               (5)

               Metinį atlyginimo patikslinimą, numatytą Sprendimo dėl Europolo 57 straipsnio 5 dalyje, Europolas vykdė nuo 2011 m. liepos 1 d. (6) atgaline data, atsižvelgdamas į 2014 m. balandžio 16 d. Europos Parlamento ir Tarybos reglamente (ES) Nr. 422/2014, kuriuo tikslinamas Europos Sąjungos pareigūnų ir kitų tarnautojų darbo užmokestis ir pensijos bei jiems taikytini korekciniai koeficientai (7), pateiktus skaičius.

               (6)

               Metinį atlyginimo patikslinimą, numatytą Sprendimo dėl Europolo 57 straipsnio 5 dalyje, Europolas vykdė nuo 2012 m. liepos 1 d. (8) atgaline data, atsižvelgdamas į 2014 m. balandžio 16 d. Europos Parlamento ir Tarybos reglamente (ES) Nr. 423/2014, kuriuo tikslinamas Europos Sąjungos pareigūnų ir kitų tarnautojų darbo užmokestis ir pensijos bei jiems taikytini korekciniai koeficientai (9), pateiktus skaičius.

               (7)

               Metinį atlyginimo patikslinimą, numatytą Sprendimo dėl Europolo 57 straipsnio 5 dalyje, Europolas vykdė nuo 2013 m. liepos 1 d. (10) atgaline data, atsižvelgdamas į 2013 m. gruodžio 17 d. Tarybos reglamente (ES) Nr. 1416/2013, kuriuo patikslinami Europos Sąjungos pareigūnų ir kitų tarnautojų darbo užmokesčiui ir pensijoms taikomi korekciniai koeficientai (11), pateiktus skaičius.

               (8)

               Metinį atlyginimo patikslinimą, numatytą Sprendimo dėl Europolo 57 straipsnio 5 dalyje, Europolas vykdė nuo 2014 m. liepos 1 d. atgaline data, atsižvelgdamas į 2014 m. gruodžio 12 d. metiniame atnaujinime Europos Sąjungos pareigūnų ir kitų tarnautojų atlyginimams taikytini korekciniai koeficientai (12), pateiktus skaičius.

               (9)

               Mokestis, taikomas Europolo darbuotojams, kuriems taikomi Europolo darbuotojų tarnybos nuostatai, turėtų būti keičiamas, kad atitiktų atlyginimo patikslinimą, atliktą laikantis Sprendimo dėl Europolo 57 straipsnio 5 dalies.

         NUSPRENDĖ:
   1 straipsnis
   Nuo 2011 liepos 1 d.:

               —

               Taikomos vertės, nurodytos 1999 m. lapkričio 16 d. Europolo valdybos sprendimo priedėlio 4 straipsnyje ir atnaujintos 2014 m. balandžio 18 d. Europolo direktoriaus sprendimu, įgyvendinančiu 1999 m. lapkričio 16 d. Europolo valdybos sprendimą (13).

         2 straipsnis
   Nuo 2012 liepos 1 d.:

               —

               1999 m. lapkričio 16 d. Europolo valdybos sprendimo priedėlio 4 straipsnio pirmajame sakinyje paminėta vertė pakeičiama 121,45 EUR suma.

               —

               1999 m. lapkričio 16 d. Europolo valdybos sprendimo priedėlio 4 straipsnyje pateiktoje lentelėje išvardytos vertės, išreikštos euro vienetais, pakeičiamos taip:

                           —

                           8 % sumoms nuo 122,42 EUR iki 2 156,39 EUR

                           —

                           10 % sumoms nuo 2 156,40 EUR iki 2 970,10 EUR

                           —

                           12,5 % sumoms nuo 2 970,11 EUR iki 3 403,88 EUR

                           —

                           15 % sumoms nuo 3 403,89 EUR iki 3 865,63 EUR

                           —

                           17,5 % sumoms nuo 3 865,64 EUR iki 4 299,45 EUR

                           —

                           20 % sumoms nuo 4 299,46 EUR iki 4 719,95 EUR

                           —

                           22,5 % sumoms nuo 4 719,96 EUR iki 5 153,75 EUR

                           —

                           25 % sumoms nuo 5 153,76 EUR iki 5 574,25 EUR

                           —

                           27,5 % sumoms nuo 5 574,26 EUR iki 6 008,04 EUR

                           —

                           30 % sumoms nuo 6 008,05 EUR iki 6 428,55 EUR

                           —

                           32,5 % sumoms nuo 6 428,56 EUR iki 6 862,35 EUR

                           —

                           35 % sumoms nuo 6 862,36 EUR iki 7 283,52 EUR

                           —

                           40 % sumoms nuo 7 283,53 EUR iki 7 717,35 EUR

                           —

                           45 % nuo 7 717,36 EUR.

         3 straipsnis
   Šis sprendimas skelbiamas Europos Sąjungos oficialiajame leidinyje.
   4 straipsnis
   Šis sprendimas įsigalioja kitą dieną, jį priėmus direktoriui.

      Priimta Hagoje 2016 m. kovo 29 d.

         Rob WAINWRIGHT

            Europolo direktorius

      (1)  OL L 121, 2009 5 15, p. 37.

      (2)  OL C 221, 1997 7 19, p. 2.

      (3)  OL C 65, 2001 2 28, p. 6.

      (4)  1998 m. gruodžio 3 d. Tarybos aktas, nustatantis Europolo darbuotojų tarnybos nuostatus (OL C 26, 1999 1 30, p. 23).

      (5)  Tarybos reglamentas (EEB, Euratomas, EAPB) Nr. 259/68 (OL L 56, 1968 3 4, p. 1.).

      (6)  Pranešimas dėl Europolo darbuotojams, kuriems taikomi Europolo darbuotojų tarnybos nuostatai, mokamos bazinės algos ir išmokų patikslinimo nuo 2011 m. liepos 1 d., 2012 m. liepos 1 d., 2013 m. liepos 1 d. ir 2014 m. liepos 1 d. pagal Tarybos sprendimo 57 straipsnio 5 dalį (OL C 282, 2016 8 4, p. 6).

      (7)  OL L 129, 2014 4 30, p. 5.

      (8)  Žr. 6 išnašą.

      (9)  OL L 129, 2014 4 30, p. 12.

      (10)  Žr. 6 išnašą.

      (11)  OL L 353, 2013 12 28, p. 24.

      (12)  OL C 444, 2014 12 12, p. 10.

      (13)  OL C 211, 2014 7 5, p. 13.


title: 2015 m. spalio 22 d. Tarybos sprendimas (ES) 2015/1988 dėl Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimo pasirašymo Sąjungos vardu

text:
6.11.2015

               LT

               Europos Sąjungos oficialusis leidinys

               L 290/4

         TARYBOS SPRENDIMAS (ES) 2015/1988
   2015 m. spalio 22 d.
   dėl Europos Sąjungos bei Europos atominės energijos bendrijos ir Kosovo (1) stabilizacijos ir asociacijos susitarimo pasirašymo Sąjungos vardu
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį kartu su 31 straipsnio 1 dalimi,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi ir 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   kadangi:

               (1)

               2013 m. birželio 21 d. Taryba įgaliojo Komisiją pradėti derybas su Kosovu dėl Stabilizacijos ir asociacijos susitarimo (toliau – Susitarimas). Derybos buvo sėkmingai užbaigtos ir Susitarimas parafuotas 2014 m. liepos 25 d.;

               (2)

               Sąjungą ir Kosovą sieja tvirti ryšiai ir bendros vertybės, taip pat noras sustiprinti tuos ryšius ir sukurti glaudžius bei ilgalaikius santykius, pagrįstus abipusiškumu ir bendrais interesais, kurie turėtų sudaryti sąlygas Kosovui toliau stiprinti ir plėtoti santykius su Sąjunga;

               (3)

               ES remiamo dialogo metu 2013 m. balandžio 19 d. buvo pasiektas „Pirmasis susitarimas dėl principų, reglamentuojančių santykių normalizavimą“;

               (4)

               Susitarimu numatoma steigti Sąjungos ir Kosovo asociaciją, kuri apimtų abipuses teises ir pareigas, bendrą veiklą ir specialią tvarką. Į jį taip pat įtrauktos nuostatos, patenkančios į Europos Sąjungos sutarties (toliau – ES sutartis) V antraštinės dalies 2 skyriaus taikymo sritį, dėl Sąjungos bendros užsienio ir saugumo politikos. Todėl sprendimas pasirašyti Susitarimą turėtų būti grindžiamas teisiniu pagrindu, kuriuo numatomas asociacijos įsteigimas, kad Sąjunga galėtų prisiimti įsipareigojimų visose srityse, kurioms taikomos Sutartys, ir teisiniu pagrindu susitarimams, sudaromiems tose srityse, kurioms taikomas ES sutarties V antraštinės dalies 2 skyrius;

               (5)

               šis Susitarimas sudaromas vien su ES. Įsipareigojimai ir bendradarbiavimas, kuriuos Sąjunga įsipareigos įgyvendinti pagal šį Susitarimą, yra susiję tik su tomis sritimis, kurioms taikoma ES acquis arba galiojanti Sąjungos politika. Susitarimo kaip vien su ES sudaromo susitarimo pasirašymu ir sudarymu nedaromas poveikis panašaus pobūdžio susitarimų, dėl kurių bus vedamos derybos ateityje, pobūdžiui ir taikymo sričiai. Tai taip pat nedaro poveikio ES institucijų įgaliojimams, kurie joms suteikti Sutartimis, ir ES institucijų bei valstybių narių pozicijoms dėl kompetencijos. Susitarimu numatytas plataus masto bendradarbiavimas įvairiose politikos srityse, įskaitant teisingumo ir vidaus reikalų sritis;

               (6)

               Susitarimo pasirašymu nedaromas poveikis valstybių narių pozicijoms dėl Kosovo statuso, dėl kurių bus nuspręsta pagal jų nacionalinę praktiką ir tarptautinę teisę;

               (7)

               be to, nė vienas iš šiame sprendime ir Susitarime vartojamų terminų, formuluočių arba apibrėžčių, taip pat rėmimasis visais būtinais teisiniais Susitarimo pasirašymo pagrindais nereiškia, kad Sąjunga pripažįsta Kosovą kaip nepriklausomą valstybę arba kad atskiros valstybės narės pripažįsta tokį Kosovo statusą, jei anksčiau to nėra padariusios. Atsižvelgiant į tai, tikslinga, kad šio Susitarimo pasirašymo metu Sąjunga pateiktų deklaraciją;

               (8)

               Susitarimo pasirašymui taikoma atskira procedūra klausimų, kurie priklauso Europos atominės energijos bendrijos kompetencijai, atžvilgiu;

               (9)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimą tų dalių, kurios patenka į ES sutarties ir Sutarties dėl Europos Sąjungos veikimo taikymo sritį, atžvilgiu su sąlyga, kad minėtas Susitarimas bus sudarytas. (2)

   2 straipsnis
   Sąjungos vardu patvirtinama prie šio sprendimo pridedama Sąjungos deklaracija.
   3 straipsnis
   Šiuo sprendimu nedaromas poveikis valstybių narių ir Sąjungos pozicijai dėl Kosovo statuso.
   4 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. spalio 22 d.

            Tarybos vardu

            Pirmininkas

         F. ETGEN

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  Susitarimo tekstas bus paskelbtas kartu su sprendimu dėl jo sudarymo.

      Sąjungos deklaracija

         „Sprendimu pasirašyti Stabilizacijos ir asociacijos susitarimą su sąlyga, kad jis bus sudarytas vėliau, įskaitant rėmimąsi Susitarimo sudarymo teisiniu pagrindu, nedaromas poveikis valstybių narių pozicijoms dėl Kosovo statuso ir nereiškia, kad Sąjunga pripažįsta Kosovą (1) kaip nepriklausomą valstybę arba kad atskiros valstybės narės pripažįsta tokį Kosovo statusą, jei anksčiau to nėra padariusios.“

         (1)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.


title: 2014/694/ES: 2014 m. rugsėjo 29 d. Tarybos sprendimas, kuriuo skiriami Regionų komiteto Prancūzijai atstovaujantys trys nariai ir Prancūzijai atstovaujantys du pakaitiniai nariai

text:
3.10.2014

               LT

               Europos Sąjungos oficialusis leidinys

               L 289/22

         TARYBOS SPRENDIMAS
   2014 m. rugsėjo 29 d.
   kuriuo skiriami Regionų komiteto Prancūzijai atstovaujantys trys nariai ir Prancūzijai atstovaujantys du pakaitiniai nariai

      (2014/694/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Prancūzijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Bruno BOURG-BROC, Michel DELEBARRE ir Jean-Louis JOSEPH kadencijai tapo laisvos trys Regionų komiteto narių vietos;

               (3)

               pasibaigus Jean-Michel DACLIN ir Claudine LEDOUX kadencijai tapo laisvos dvi pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Bruno BOURG-BROC, Conseiller municipal de Châlons-en-Champagne (įgaliojimų pakeitimas),

                           —

                           Michel DELEBARRE, Conseiller municipal de Dunkerque (įgaliojimų pakeitimas),

                           —

                           Françoise MESNARD, Maire de Saint-Jean d'Angély,

                     ir

               b)

               pakaitiniais nariais:

                           —

                           Karine DOGNIN-SAUZE, Adjointe au Maire de Lyon,

                           —

                           Dominique LEVEQUE, Maire d'Aÿ.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 29 d.

            Tarybos vardu

            Pirmininkas

         S. GOZI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2014/719/BUSP: 2014 m. spalio 9 d. Politinio ir saugumo komiteto sprendimas EUTM MALI/3/2014 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, kuriuo panaikinamas Sprendimas EUTM MALI/1/2014

text:
18.10.2014

               LT

               Europos Sąjungos oficialusis leidinys

               L 300/49

         POLITINIO IR SAUGUMO KOMITETO SPRENDIMAS EUTM MALI/3/2014
   2014 m. spalio 9 d.
   dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos vado skyrimo, kuriuo panaikinamas Sprendimas EUTM MALI/1/2014

      (2014/719/BUSP)

   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
   kadangi:

               (1)

               vadovaudamasi Sprendimo 2013/34/BUSP 5 straipsnio 1 dalimi, Taryba įgaliojo Politinį ir saugumo komitetą (PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM Mali politinę kontrolę ir strateginį vadovavimą jai, įskaitant sprendimus skirti vėlesnius ES misijos vadus;

               (2)

               2014 m. kovo 18 d. PSK priėmė Sprendimą EUTM MALI/1/2014 (2), kuriuo brigados generolą Marc RUDKIEWICZ paskyrė EUTM Mali ES misijos vadu;

               (3)

               2014 m. rugsėjo 26 d. Ispanija pasiūlė nauju EUTM Mali ES misijos vadu vietoj brigados generolo Marc RUDKIEWICZ paskirti brigados generolą Alfonso GARCÍA-VAQUERO PRADAL;

               (4)

               2014 m. rugsėjo 30 d. ES karinis komitetas rekomendavo, kad PSK EUTM Mali ES misijos vadu vietoj brigados generolo Marc RUDKIEWICZ paskirtų brigados generolą Alfonso GARCÍA-VAQUERO PRADAL;

               (5)

               Sprendimas EUTM MALI/1/2014 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Nuo 2014 m. spalio 24 d. Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM MALI) ES misijos vadu skiriamas brigados generolas Alfonso GARCÍA-VAQUERO PRADAL.
   2 straipsnis
   Sprendimas EUTM MALI/1/2014 panaikinamas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. spalio 9 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 14, 2013 1 18, p. 19.

      (2)  2014 m. kovo 18 d. Politinio ir saugumo komiteto sprendimas EUTM MALI/1/2014 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM MALI) ES misijos vado skyrimo (OL L 95, 2014 3 29, p. 30).